Xoverdayoxanê Strasbourgî ra Kerem Solhan bajarê Marsîlya de hetê Kurdistanijan ra bicoş ame pêşwazîkerdene.
Grevê vêşanîye ke semedê wedartişê tecrîdê serê Rayberê Şarê Kurdî Abdullah Ocalanî rayberîya Leya Guvene de ameyîbî destpêkerdene ra yew zî hetê 14 xoverdayoxan ra bajarê Strasbourgî yê Fransa de amebi viraştene. Kerem Solhan zî Marsîlya ra tewrê na çalakîye bibi. Kerem Solhano ke 17’ê Kanûn a 2018’î ra nata Strasbourg de grevê vêşanîye de bi, bi vengdayîşê Ocalanî 26’ê Gulane de pîya bi embazanê xo çalakîya xo qedînayebî. Solhan vizêr bajarê Marsîlya de hetê Kurdistanijan ra ame pêşwazîkerdene.
